دے من ءَ یہ بھانکرے
سیمسراں داں عرش ءُ کرش ءَ ایکوی
کس دہ سوہہو نہ وی
بیثغاں من 
یا کہ ” ہاکنگ ” پندھ جنیں
داں سر ءَ کئے پجثہ
ما نزوریں مڑدماں پہ کانہلی
ہچ دہ عیوءِ نہ انت
ایکوی لیوے نہ انت
دے من ءَ یہ بھانکرے
مرگ یہ سیاہیں گذان ءِ مئے سرا
نہمت ءَ تئ ءَ کہ تئ گیغاں کفاں
من ژہ پریہہ ءَ دَر شتیں ناں
تہ ژہ گوناف ءَ وثی
زیندھ ءَ بے سوبی کہ جان ءَ جیوری
بیر ہمیش انت یہ برے
دےمن ءَ تہ بھانکرے
صادق مری